10

Z Á P I S N I C A

z XI. zasadnutia obecného zastupiteľstva, konaného dňa 
09.06.2016
























Zapisovateľka:  Marta Ledeczká


Z á p i s n i c a

Obecné zastupiteľstvo v Tôni uskutočnilo dňa 09.06.2016, svoje jedenáste zasadnutie v zasadacej miestnosti obecného úradu

Prítomní: podľa prezenčnej listiny 
Ospravedlnene chýbal poslanec Zalán Csizmadia a Barnabáš Domonkos. 

Program zasadnutia:
1/   Otvorenie zasadnutia          
2/   Určenie zapisovateľa a overovateľov zápisnice      
3/   Voľba návrhovej komisie
4/   Správa o činnosti starostu obce
5/   Kontrola plnenia vlastných uznesení
6/   Interpelácie
7/   Návrh VZN o výške poplatku z malého zdroja znečistenia ovzdušia
8/   Smernica o postupe vykonávania finančnej kontroly v pôsobnosti obce
9/   Schválenie finančných prostriedkov na vypracovanie smernice na verejné obstarávanie
10/  Schválenie finančných prostriedkov na obnovenie pamätníka staviteľa kostola obce
11/  Rôzne – Prerokovanie došlých žiadostí  
12/  Návrh na uznesenie
13/  Záver

1. Otvorenie zasadnutia

    Zasadnutie Obecného zastupiteľstva v Tôni bolo zvolané v zmysle § 12 a 13 odst. 4 písmena a/ zákona č. 369/1990 Z.z. o obecnom zriadení na deň 09. jún 2016 na 18.00 hodinu do zasadacej miestnosti obecného úradu v Tôni. 
     Zasadnutie obecného zastupiteľstva otvoril starosta obce, ktorý srdečne privítal prítomných poslancov,  hlavnú kontrolórku obce a účtovníčku obce.
     V zmysle § 12 zákona č. 369/1990 Zb. o obecnom zriadení rokovanie obecného zastupiteľstva je zásadne verejné.
Zasadajúci konštatoval, že obecné zastupiteľstvo je uznášaniaschopné.
Starosta obce mal pozmeňujúci návrh programu zasadnutia. Navrhol doplniť program zasadnutia s prerokovaním a schválením záverečného účtu obce Tôň a rozpočtového hospodárenia za rok 2015, ďalej doplniť prerokovanie a schválenie plánu kontrolnej činnosti hlavnej kontrolórky obce Tôň na obdobie od 01.07.2016 do 31.12.2016, v bode 7/ prerokovať návrh Všeobecne záväzného nariadenia obce Tôň č. 1/2016 o nakladaní s komunálnymi odpadmi a s drobnými stavebnými odpadmi na území obce Tôň a neprerokovať návrh VZN o výške poplatku z malého zdroja znečistenia ovzdušia, ďalej prerokovať plat starostu obce.
Program zasadnutia bol jednohlasne schválený.

2. Určenie zapisovateľa a overovateľov

Za zapisovateľku bola určená: Marta Ledeczká.
Za overovateľov zápisnice boli navrhovaní a jednohlasne schválení: poslanec Mgr. Gabriel Fitus a Attila Magyarics, zástupca starostu obce.



3. Voľba návrhovej komisie

Starosta obce predložil návrh na voľbu návrhovej komisie.
Za členov návrhovej komisie boli navrhnutí a jednohlasne schválení: poslanci Róbert Závodný a Zdenek Antala.


11/ Rôzne

Individuálna výročná správa obce Tôň za rok 2015

V tomto bode pani Magyaricsová predložila informáciu o individuálnej výročnej správe obce za rok 2015. Tento materiál poslanci dostali k ruke pred zasadnutím na domáce preštudovanie. 
Výročná správa za rok 2015 dáva informáciu, aká bola činnosť a hospodárenie za rok 2015.

Obecné zastupiteľstvo jednohlasne schválilo Individuálnu výročnú správu obce Tôň za rok 2015.

Záverečný účet obce Tôň a rozpočtové hospodárenie za rok 2015

Poslanci obdržali záverečný účet obce Tôň a rozpočtové hospodárenie za rok 2015 písomne, ako pracovný materiál a mohli sa k nemu vyjadriť. Informáciu o záverečnom účte predkladala pani Magyaricsová, účtovníčka obce. Starosta obce vyzval poslancov o podanie pripomienok k predkladanému záverečnému účtu obce za rok 2015. Poslanci nemali pripomienky.

Mgr. Judita Veresová, hlavná kontrolórka obce, predložila stanovisko hlavnej kontrolórky k návrhu záverečného účtu obce za rok 2015, v ktorom konštatovala, že návrh je spracovaný v súlade s príslušnými ustanoveniami § 16 zákona o rozpočtových pravidlách územnej samosprávy a obsahuje všetky predpísané náležitosti podľa § 16 ods. 5 citovaného zákona.
Návrh záverečného účtu obce Tôň za rok 2015 bol zverejnený najmenej 15 dni spôsobom v obci obvyklým.
Riadna účtovná závierka za rok 2015 a hospodárenie obce za rok 2015 boli overené audítorom.
V zmysle § 16 ods. 10 zákona o rozpočtových pravidlách územnej samosprávy hlavná kontrolórka odporúčala obecnému zastupiteľstvu schváliť záverečný účet obce Tôň a rozpočtové hospodárenie za rok 2015 bez výhrad.

Obecné zastupiteľstvo v Tôni jednohlasne schválilo Záverečný účet obce Tôň a rozpočtové hospodárenie za rok 2015 bez výhrad.

Obecné zastupiteľstvo v Tôni bralo na vedomie stanovisko hlavnej kontrolórky k návrhu záverečného účtu za rok 2015.

Obecné zastupiteľstvo v Tôni bralo na vedomie Správu audítora za rok 2015.

Obecné zastupiteľstvo v Tôni jednohlasne schválilo použitie prebytku rozpočtového hospodárenia na tvorbu rezervného fondu vo výške 26 153,02 €


Zmluva o vzájomnej spolupráci medzi Obcou Tôň a Komvak  a.s. Komárno

Starosta obce informoval poslancov, že je vypracovaná Zmluva o vzájomnej spolupráci medzi obcou Tôň a firmou Komvak a.s. Komárno na vyvážanie odpadovej vody do čističky odpadových vôd Zlatná na Ostrove. Cena spracovania 1 m3 odpadovej vody je stanovená na sumu 1,04 € vrátane DPH. Ďalej v zmluve obec a firma sa dohodli na tom, že spracovanie odpadovej vody je do 4000 m3 pre obec Tôň bezplatné a nie je časovo limitované. Po prekročení 4000 m3 je obec Tôň povinná zaplatiť za spracovanie odpadovej vody sumu 1,04      € za m3. Obec a firma Komvak a.s. Komárno majú už dlhoročnú vzájomnú spoluprácu v iných oblastiach hospodárstva.

Pán Magyarics, zástupca starostu obce, sa informoval o tom, že v tomto prípade obec nemusí zaplatiť 4000 € za žumpu a za prevedené práce.
Starosta obce uviedol, že faktúra musí byť uhradená v celkovej výške a na základe zmluvy obec nezaplatí za uloženie odpadovej vody na čističke odpadových vôd Zlatná na Ostrove, za 4000 m3.
Poslanec Závodný sa opýtal, že kto zabezpečí a zaplatí odvoz odpadovej vody z obce Tôň do Zlatnej na Ostrove.
Starosta obce uviedol, že odvoz musí zabezpečiť obec, kým je možné s Poľnohospodárskym družstvom v Tôni a potom s podnikateľmi. Odvoz bude nákladom obce.
Poslanec Mgr. Fitus sa informoval o tom, že koľko m3 odpadovej vody vznikne za rok v budovách, ktoré patria obci. Podľa jeho názoru náklady za odvoz odpadu značne zvýši výdavky obce.
Starosta obce uviedol, že vývoz odpadovej vody z nájomného domu so 6 bytovými jednotkami je každých 10 dní. V budúcnosti čistenie odpadovej vody v každej domácnosti možno riešiť umiestnením malej domácej čističky odpadovej vody. 
Malé čistiarne sú biologické čistiarne odpadových vôd určené do 50 ekvivalentných obyvateľov. Kvalita vody na odtoku zodpovedá hygienickým vodohospodárskym požiadavkám. Čistiarne odpadových vôd slúžia na čistenie odpadových vôd z menších objektov (rodinné domy, bytovky, reštaurácie, hotely, škôlky, prevádzky, kancelárske a výrobné priestory, atď.). 
Pani Magyaricsová uviedla, že t.č. vývoz žumpy platia nájomníci jednotlivých nájomných bytov. Výšku ceny za vývoz žumpy v budúcnosti treba zvýšiť, ale na akú sumu to bude zrejmé po uplynutí 1 roka. 
Starosta obce uviedol, že v decembri 2015 obecné zastupiteľstvo schválilo Všeobecne záväzné nariadenie obce Tôň č. 2/2015 o zneškodňovaní obsahu žúmp na území obce Tôň. Dodržanie VZN bude kontrolované.

Starosta obce informoval poslancov, že veľkosť žumpy pre kultúrny dom je uvedená v príslušnej norme. 
Attila Magyarics, zástupca starostu obce navrhol schváliť uhradenie faktúry za uloženú žumpu, aby nebol účtovaný úrok z omeškania.
Mgr. Veresová a pani Magyaricsová konštatovali, že obec má finančné prostriedky na uhradenie ceny už uloženej žumpy. Boli schválené finančné prostriedky na rekonštrukciu kultúrneho domu. 

Poslanci Mgr. Fitus a Závodný dôrazne upozornili starostu obce, aby v budúcnosti nedošlo k podobnej situácii.


Obecné zastupiteľstvo jednohlasne schválilo: 
a/ Uhradenie faktúry pre Komvak a.s. Komárno za žumpu pri kultúrnom dome z rezervného fondu obce vo výške 17.405 €
b/ uzatvorenie Zmluvy o vzájomnej spolupráci s firmou Komvak a.s. Komárno na zníženie ceny žumpy vo výške 4000,00 €. Za uvedenú sumu firma Komvak a.s. Komárno zabezpečuje pre obec Tôň umiestnenie a spracovanie odpadovej vody zo žúmp verejných budov a nájomných bytov na ČOV Zlatná na Ostrove, a to 4000 m3.

Plán kontrolnej činnosti hlavnej kontrolórky obce Tôň na obdobie od 01.07.2016 do 31.12.2016

Mgr. Veresová, hlavná kontrolórka obce Tôň uviedla, že kontrolná činnosť je vykonaná v zmysle zákona č. 369/1990 Zb. o obecnom zriadení v znení neskorších predpisov a riadi sa jednotlivými ustanoveniami zákona č. 502/2001 Z.z. o finančnej kontrole a vnútornom audite v znení neskorších predpisov.
V období od 01.07.2016 do 31.12.2016 hlavná kontrolórka sa bude zameriavať na kontrolu aktuálnych smerníc na území obce Tôň, na kontrolu aktuálnych všeobecne záväzných nariadení obce Tôň, na vypracovanie odborného stanoviska k návrhu rozpočtu obce Tôň na rok 2017 pred jeho schválením v obecnom zastupiteľstve a na vypracovanie plánu kontrolnej činnosti na obdobie I. polroku 2017.

Obecné zastupiteľstvo jednohlasne schválilo Plán kontrolnej činnosti hlavnej kontrolórky obce Tôň na obdobie od 01.07.2016 do 31.12.2016.

Plat starostu obce

Keď poslanci rokovali o plate starostu obce, starosta sa nezúčastnil na rokovaní.
Zástupca starostu obce, pán Magyarics dal návrh o rokovaní platu starostu obce, ktoré vyplýva zo zákona. 
Pani Magyaricsová, účtovníčka obce, informovala poslancov, že starostovi patrí základný plat, ktorý je súčinom priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu SR za predchádzajúci kalendárny rok a zákonom ustanoveného násobku, ktorého rozpätie je dané na základe počtu obyvateľov obce, ktorí majú na území obce trvalý pobyt./do 1000 obyvateľov násobok je:1,65/ plat sa zaokrúhľuje na celé euro nahor. 
Výška priemernej mesačnej mzdy zamestnanca v národnom hospodárstve je za rok 2015 vo výške 883,- Eur : 883x1,65= 1456,95 , po okrúhlení: 1457.- Eur. 
Základný plat starostu podľa §4, ods. 2 zákona 253/1994 Z.z. v znení neskorších predpisov, môže obecné zastupiteľstvo zvýšiť až o 70%. 

Poslanec Mgr. Fitus konštatoval, že obecné zastupiteľstvo rozhoduje o vážnych veciach, ktoré neboli uvedené v pozvánke na zasadnutie. Žiaľ nie sú prítomní všetci poslanci. Navrhol o plate rozhodovať na nasledujúcom zasadnutí obecného zastupiteľstva.

Mgr. Veresová informovala  poslancov, že zákon o právnom postavení a platových pomeroch starostov obcí a primátorov miest bol novelizovaný. Obecné zastupiteľstvo plat starostu opätovne prerokuje raz ročne. Ak obecné zastupiteľstvo nerozhodne o plate starostu podľa tohto zákona, patrí starostovi plat podľa § 3 ods. 1. Plat starostu nemôže byť nižší, ako je ustanovené v § 3 ods. 1 zákona.

Poslanec Mgr. Fitus uviedol, že sa stále rozhodujú o takých veciach, o ktorých neboli vopred informovaní.  Nie je s tým spokojný.

Zástupca starostu obce, pán Magyarics, navrhol, aby na nasledujúcom zasadnutí obecné zastupiteľstvo schválilo sumu, a aby nad ňou starosta obce nemohol čerpať finančné prostriedky, ale len so súhlasom obecného zastupiteľstva.   

Obecné zastupiteľstvo v Tôni podľa zákona č. 253/1994 Z.z. v znení neskorších predpisov, nerozhodlo o zvýšení platu starostu. Preto na základe § 3 ods. 1, § 4 ods. 2, citovaného zákona, patrí starostovi minimálny plat vo výške určenej priamo zákonom.

Odmena poslanca

Poslanec Antala sa informoval o tom, akým spôsobom sa môže vzdať odmeny poslanca. 

Mgr. Veresová, hlavná kontrolórka informovala pána poslanca, že odmena nepatrí poslancovi, ktorý vyhlásil, že bude svoj mandát vykonávať bez odmeny. Toto vyhlásenie musí mať písomnú formu a je účinné najskôr doručením žiadosti do podateľne obecného úradu, ak sa v ňom neuvádza iný termín nadobudnutia jeho účinnosti.


7/ Návrh Všeobecne záväzného nariadenia obce Tôň č. 1/2016 o nakladaní s komunálnymi odpadmi a s drobnými stavebnými odpadmi na území obce Tôň

Na začiatku zasadnutia obecného zastupiteľstva bolo schválené prerokovanie návrhu Všeobecne záväzného nariadenia obce Tôň č. 1/2016 o nakladaní s komunálnymi odpadmi a s drobnými stavebnými odpadmi na území obce Tôň a neprerokovanie návrhu VZN o výške poplatku z malého zdroja znečistenia ovzdušia v tomto bode.
Obce Tôň v súlade s ustanovením § 6 ods.1, § 11 ods. 4 zákona č. 369/1990 Zb. o obecnom zriadení v znení neskorších predpisov a v súlade s ustanovením § 81 ods. 8 zákona č. 79/2015 Z.z. o odpadoch a o zmene a doplnení niektorých zákonov, vydáva všeobecne záväzné nariadenie obce o nakladaní s komunálnym odpadom a drobným stavebným odpadom na území obce Tôň. Návrh VZN bol v zmysle zákona zverejnený na úradnej tabuli obce Tôň a neboli podané žiadne návrhy, alebo zmeny od občanov. Nadobudnutím účinnosti tohto VZN sa ruší platnosť predchádzajúceho VZN o nakladaní s komunálnym odpadom a drobnými stavebnými odpadmi.

Návrh VZN obce Tôň č. 1/2016 sa zverejnil najmenej 15 dní pred rokovaním Obecného zastupiteľstva v Tôni, a to vyvesením na úradnej tabuli obce. Návrh VZN bol vyvesený dňa 25.05.2016 a zvesený dňa 09.08.2016.
Dňom zverejnenia návrhu VZN začínala plynúť najmenej desaťdňová lehota, počas ktorej  mohli fyzické osoby a právnické osoby uplatniť pripomienku k návrhu VZN v písomnej forme, elektronicky alebo ústne do zápisnice na obecnom úrade. Z pripomienky musí byť zrejmé, kto ju predkladá a či navrhuje doplnenie, zmenu, vypustenie alebo spresnenie pôvodného textu. Na ostatné podnety, ak nie sú zdôvodnené, spracovateľ VZN nemusí  prihliadať.
V rámci pripomienkového konania, t.j. do zvesenia návrhu VZN obce Tôň č. 1/2016 nebola podaná žiadna pripomienka, žiadne doplnenie, žiadna zmena, vypustenie alebo spresnenie pôvodného textu.
Návrh VZN bol predkladaný na prerokovanie Obecnému zastupiteľstvu v Tôni. 
Prerokovanie a schvaľovanie VZN v Obecnom zastupiteľstve Tôň sa riadilo ustanoveniami Rokovacieho poriadku OZ. 
Po prerokovaní návrhu VZN poslanci schválili Všeobecne záväzné nariadenie obce Tôň č. 1/2016 o nakladaní s komunálnymi odpadmi a s drobnými stavebnými odpadmi na území obce Tôň. Hlasovanie bolo nasledovné: 
za schválenie hlasovali poslanci: Róbert Závodný, Mgr. Gabriel Fitus, Zdenek Antala, poslankyňa Bc. Eva Antalová, Attila Magyarics, zástupca starostu obce
S tým bolo splnené, že na prijatie nariadenia je potrebný súhlas 3/5-ej väčšiny prítomných poslancov.
Nariadenie podpisuje starosta obce najneskôr do 10 dní od jeho schválenia.
Schválené VZN obce Tôň č. 1/2016 bolo vyvesené dňa 10.06.2016 a zvesené dňa 25.06.2016.
Postup schválenia VZN bol na základe ustanovenia § 6 ods. 3, ods. 4, ods. 6 až ods. 9 zákona č. 369/1990 Zb. o obecnom zriadení v znení neskorších predpisov.

Obecné zastupiteľstvo v Tôni jednohlasne schválilo, s 3/5 väčšinou prítomných poslancov Všeobecne záväzné nariadenie obce Tôň č. 1/2016 o nakladaní s komunálnymi odpadmi a s drobnými stavebnými odpadmi na území obce Tôň.
  

10/ Schválenie finančných prostriedkov na obnovenie pamätníka staviteľa kostola obce

Starosta obce informoval poslancov, že v cintoríne, oproti starého domu smútku, je pochovaný staviteľ kostola obce. Z neznámeho dôvodu z uvedeného miesta bol premiestnený pamätník vedľa plotu cintorína. Na jeho hrobové miesto sú pochovaní Zoltán Ledeczky a jeho manželka. Počas rokov sa stav pamätníka zhoršil. Z toho dôvodu starostu obce vyhľadal farár, Mgr. Csík, aby obec podľa možnosti zabezpečila opravu pamätníka. Pamätník bude umiestnený pri budove starého domu smútku. Podľa predbežných cenových ponúk cena obnovenia pamätníka bude do 300 €. 
Starosta obce ďalej informoval poslancov o tom, že pani Magyaricsová mala taký návrh, aby obnovený pamätník bol umiestnený vedľa kostola, alebo v kostole, z dôvodu, že je to pamätník staviteľa kostola. Je to dôstojnejším miestom, ako je stará budova domu smútku v cintoríne.

Zástupca starostu obce, pán Magyarics konštatoval, že farár žiada o príspevok k obnoveniu pamätníka, ale možno určiť aj podmienky umiestnenia obnoveného pamätníka.
Poslanci trvali na tom, aby pamätník bol umiestnený pri kostole. 
Starosta obce uviedol, že v nejakej miere pamätník poškodila obec, preto obnovenie musí zabezpečiť obec na svoje náklady. Ďalej uviedol, že tlmočí návrh poslancov na umiestnenie pamätníka na dôstojnom mieste pri kostole.

Poslanec Mgr. Fitus a zástupca starostu obce, pán Magyarics sa informovali o stave zámeny pozemkov s Reformovanou kresťanskou cirkvou na Slovensku, Cirkevným zborom v Tôni. Jedná sa o pozemky pod budovou základnej a materskej školy a pod budovou obliekarne TJ:
Starosta obce uviedol, že sa zámena pozemkov nezrealizovala.

Obecné zastupiteľstvo v Tôni jednohlasne schválilo finančné prostriedky na obnovenie pamätníka staviteľa kostola obce do výšky 300,00 €.
Podľa možnosti pamätník by mohol byť umiestnený vedľa kostola v obci Tôň.


8/   Smernica o postupe vykonávania finančnej kontroly v pôsobnosti obce

Neprerokovaná.

9/ Schválenie finančných prostriedkov na vypracovanie smernice na verejné obstarávanie

Starosta obce informoval poslancov, že v priebehu mesiaca máj 2016 sa zúčastnil na školení na tému verejné obstarávanie. Každá obec musí mať vypracovanú smernicu na verejné obstarávanie. Z dôvodu, že naša obec t.č. takúto smernicu nemá, musí si zabezpečiť jej vypracovanie. Cena vypracovania smernice je 150 €.

Starosta obce uviedol, že v rozpočte boli schválené finančné prostriedky na vybudovanie miesta pre umiestnenie bicyklov pre obyvateľov nájomného domu so 6 bytovými jednotkami. Schválené finančné prostriedky môžu byť použité na vypracovanie potrebných smerníc obce z dôvodu, že z dvora materskej školy bol premiestnený malý železný domček pred nájomný dom, ktorý bude slúžiť ako miesto pre bicykle. Nové nie je potrebné vybudovať.

Obecné zastupiteľstvo v Tôni jednohlasne schválilo finančné prostriedky na vypracovanie smernice na verejné obstarávanie a na vykonávanie finančnej kontroly v pôsobnosti obce Tôň vo výške 2 x 150,00 €.
 
4/   Správa o činnosti starostu obce

Starosta obce informoval poslancov o svojej vykonanej činnosti v uplynulých mesiacoch. 
Starosta obce viackrát rokoval s riaditeľom Komvak a.s. Komárno, ohľadne zníženia ceny uloženej žumpy vedľa kultúrneho domu. Výsledkom rokovania je uzatvorenie Zmluvy o spolupráci.
Starosta obce bol na Úrade práce, sociálnych vecí a rodiny Komárno ohľadne odovzdania vyúčtovania § 54, v rámci ktorého sú zamestnaní zamestnanci v obci. 
Starosta obce informoval poslancov, že stromy Paulownia majú svoj pôvod v Ázii, hlavne v Číne a Japonsku, kde sú veľmi ocenené. Dôležitým ekonomickým aspektom je využívanie stromov ako zdroj palivového dreva, biomasy a krmiva. Dospelý strom paulownie môže dosiahnuť výšku 25 - 30  metrov a ročne narastie 2,5 až 3 metre. Tento strom je vhodný pre poľnohospodársko-lesnícke systémy, pretože má hlboký koreňový systém, ktorý zlepšuje stav pôdy a uchováva jej vlhkosť. Pre jeho pestovanie sú vhodné hnedé pôdy mierneho pásma. Stromy veľmi rýchlo rastú  a za 10-15 rokov môže  byť vyťažené veľmi hodnotné drevo. Vedľajším produktom sú veľké listy, ktoré môžu slúžiť ako krmivo pre domáce zvieratá /rožný statok, pštrosy, zajace/.
10-rokov starý strom vyprodukuje až 30 kg suchého lístia ročne a 400 kg mladých konárov /ktoré sa musia olamovať do požadovanej výšky/, tie môžu slúžiť na výrobu biomasy.
Strom je vhodný ako solitéra do okrasných záhrad, parkov a obcí, pre zatraktívnenie okolia. Pre svoje rýchlo rastúce schopnosti a vysoko atraktívny vzhľad kvetov, je strom predurčený na rýchle vybudovanie zelene, potrebné pri veľkých zelených projektoch.
V okolí našej obce možno vysadiť 100 ks takýchto stromov.

Ohľadne uvedeného stromu starosta obce navštívil lesného hospodára v Gabčíkove.
Starosta obce sa zúčastnil na prednáške v SEV SAŽP Dropie Zemianska Olča.
Starosta obce a zamestnanci obecného úradu sa zúčastnili na stretnutí mikroregiónu v Čalovci.
Ďalej informoval poslancov, že na poslednom zasadnutí starostov miest a obcí Dolného Žitného ostrova rokovali o dopravných značkách v zmysle upozornenia Okresného riaditeľstva Policajného zboru v Komárne, Okresný dopravný inšpektorát, v zmysle ktorého obec má povinnosť zosúladiť dopravné značky a dopravné zariadenia podľa podmienok ustanovených vyhláškou MV SR č. 9/2009 Z.z., ktorou sa vykonáva zákon o cestnej premávke a o zmene a doplnení niektorých zákonov. Všetky použité dopravné značky musia byť vyrobené v súlade s STN 01 8020 Dopravné značky na pozemných komunikáciách a spĺňať dané kritériá pre rozmery, farby, písmo, vyhotovenie.
Starosta obce vybavil úradné záležitosti Jozefa Maticseka, ktorý je t.č. umiestnený v domove dôchodcov v Komárne, na Okresnom dopravnom inšpektoráte Komárno – odhlásenie motorového vozidla z evidencie.
Starosta obce rokoval s riaditeľkou RRA Komárno ohľadne možnosti vybudovania cesty pre cyklistov. Projekt bude zverejnený na jeseň 2016.
Starosta obce bol na Okresnom úrade v Komárne, na odbore CO, ohľadne vybavenia umiestnenia verejného osvetlenia nad sirénou na ulici Železničnej. Na základe cenovej ponuky firmy EcoLed rozšírenie verejného osvetlenia o 1 ks je dosť nákladné pre obec.
Starosta obce informoval poslancov o tom, že opatrovníkom p. Chuchútovej je stále obec Tôň. Menovaná už viac rokov je umiestnená v domove dôchodcov v Hurbanove. Má tam aj trvalý pobyt. Nie je žiadna osoba, ktorá by bola opatrovníkom menovanej.
Starosta obce sa zúčastnil na akcii Obecné dni v družobnej obci Ászár. Na uvedenej akcii sa zúčastnilo aj futbalové mužstvo našej obce a zamestnankyne obecného úradu.


6/   Interpelácie

Zástupca starostu obce, pán Magyarics sa informoval o stave podaných žiadostí o poskytnutie finančných prostriedkov na rekonštrukciu budovy obecného úradu, na rekonštrukciu budovy domu smútku, na obnovenie miestnej infraštruktúry – ulice Školská a Mlynská, na výsadbu zelene v obci Tôň. 
Starosta obce uviedol, že sú v štádiu vybavenia.

Zástupca starostu obce, pán Magyarics, sa opýtal, či bola zaslaná výpoveď zmluvy pre PT security a či už bola podpísaná nová zmluva s firmou Blackhawk.
Starosta obce uviedol, že zmluva je stále v platnosti.

Zástupca starostu obce, pán Magyarics, mal otázku o usporiadaní pozemkov na futbalovom ihrisku.
Starosta obce uviedol, že časť futbalového ihriska je vo vlastníctve pani Koreňovej. Rozprával s jej manželom, ktorý nie je kompetentný v tejto veci konať.

Zástupca starostu obce, pán Magyarics, sa informoval o stave výmeny pozemkov pod budovou obliekarne, z dôvodu, že mladí by už chceli niečo urobiť na športovom ihrisku. Ich poskytnutá dotácia bola znížená z dôvodu, že finančné prostriedky budú vynaložené na usporiadanie pozemku.
Starosta obce uviedol, že z dôvodu zaneprázdnenosti nebolo realizované usporiadanie pozemkov na športovom ihrisku.

Zástupca starostu obce, pán Magyarics uviedol, že na predchádzajúcom zasadnutí bolo schválené zatrávnenie posilneného brehu jazera. Zatiaľ to nie je realizované. Opýtal sa, že z akého dôvodu.
Starosta obce informoval poslancov, že pán Štefan Tóth zo zdravotných dôvodov ešte nevedel realizovať zatrávnenie spomínaného miesta.

Poslanec Závodný sa opýtal, že aký interval archivuje kamerový systém.
Starosta obce uviedol, že 7 dní.
Poslanec Závodný navrhol, aby občania boli upozornení cez miestny rozhlas, že je prísne zakázané umiestnenie odpadu okolo jazera, alebo umiestniť tabuľu s upozornením. Za nedodržanie upozornenia hrozí pokuta.

Poslanec Závodný uviedol, že na predchádzajúcom zasadnutí starosta obce informoval poslancov, že drvenie zeleného odpadu bude v mesiaci máj 2016.  Okolo skládky zeleného odpadu je veľký neporiadok. Sú tam uložené nepatriace odpady.
Starosta obce zareagoval nasledovne: nevie ako zabezpečiť poriadok okolo uvedenej skládky.

Poslankyňa Bc. Antalová sa informovala o plnení podmienok zakotvených v nájomných zmluvách, v ktorých nájomné bolo stanovené na 1 €. Myslela na zmluvu s Imrichom Kovácsom a T.A.V.B s.r.o.
Starosta obce uviedol, že navštívi zainteresované osoby, upozorní ich, že z dôvodu neplnenia podmienok uvedených v nájomných zmluvách, môžu byť zmluvy vypovedané. Následne im bude zaslaná výzva na dodržanie nájomnej zmluvy.

Poslanec Závodný konštatoval, že podľa jeho názoru pozemok pod terasou nepatrí k budove Motorestu. Nedávno tam prebehli stavebné práce. Opýtal sa, či vlastník budovy alebo nájomca mali na to povolenie.
Starosta obce uviedol, že sa to musí najprv riešiť s vlastníkom resp. s nájomcom budovy a potom na stavebnom úrade.

Poslanec Závodný poznamenal, že každý piatok v Motoreste sú diskotéky. Hudba je veľmi hlasná, čím je zrušený nočný pokoj obyvateľov. Opýtal sa, či  na diskotéky.
Starosta obce uviedol, že už vo viacerých prípadoch poslal SMS-ku prevádzkovateľovi diskotéky, aby znížil hlasitosť hudby. Zatiaľ zareagoval na to pozitívne. Organizátor diskotéky má len oznamovaciu povinnosť, nepotrebuje žiadne povolenie. Na uvedenú skutočnosť upozornila Cyntia Szederová, ktorá predtým tiež organizovala diskotéky. Menovaná je švagrinou poslanca.   

Poslanec Závodný sa opýtal, či nie je možnosť vybudovania chodníka pre chodcov vedľa cesty Trávnicka a Komárňanská, kde je veľmi intenzívna dopravná premávka a je nebezpečná pre chodcov. 
Starosta obce uviedol, že asfaltovaná vozovka patrí štátnym cestám. Chodník vedľa cesty Trávnickej možno vybudovať tesne vedľa plotov rodinných domov. Na Komárňanskej ceste nie je možné vybudovať chodník, lebo ani tak neodtečie voda z cesty. Obec z vlastných finančných prostriedkov nevie realizovať odvádzanie dažďovej vody. Finančné prostriedky treba na to zistiť z dotačných fondov. 

Poslanec Antala mal návrh, aby v ulici Železničnej bol vyrovnaný asfaltový koberec, ktorý je t.č. veľmi nebezpečný a je vo veľmi zlom stave.

Poslankyňa Bc. Antalová sa informovala o tom, že kedy budú dokončené obnovenia autobusových čakární.
Starosta obce uviedol, že stále opravy prebiehajú, ale sú dôležitejšie práce, ktoré treba urobiť, ako kosenie, polievanie kvetov atď. 


5/   Kontrola plnenia vlastných uznesení

Mgr. Judita Veresová, hlavná kontrolórka obce informovala Obecné zastupiteľstvo v obci Tôň, že na predchádzajúcom zasadnutí obecné zastupiteľstvo, ktoré sa konalo dňa 13.04.2016 boli prijaté nasledovné uznesenia, a to:
Obecné zastupiteľstvo jednohlasne schválilo: 
Úpravu rozpočtu k 31.03.2016
Obecné zastupiteľstvo v Tôni schválilo 
1/ uskutočnenie investičnej akcie Západoslovenská distribučná a.s., Čulenova 6, 816 47 Bratislava a vybudovanie nových kioskových transformačných staníc v obci Tôň na parc. registra „C“ č. 171/18 na ulici Mlynskej vedľa nájomného bytu so súp. č. 53 a na parc. registra „C“ č. 42 na ulici Bratislavskej vedľa rodinného domu so súp. č. 134 a 
2/ predaj pozemku vo výmere 36 m2 z parcely registra „C“ č. 171/18 v katastrálnom území Tôň, vedeného na LV č. 413 vo vlastníctve obce Tôň a predaj pozemku vo výmere 36 m2 z parcely registra „C“ č. 42 v katastrálnom území Tôň, vedeného na LV č. 413 vo vlastníctve obce Tôň

Obecné zastupiteľstvo schválilo vyhovieť žiadosti a schválilo poskytnutie finančných prostriedkov vo výške 100,00 € pre Základnú školu Ferenca Móru s VJM v Zemianskej Olči na úspešné organizovanie jubilejného atletického dňa v škole. 
Obecné zastupiteľstvo jednohlasne schválilo uzatvorenie zmluvy na zabezpečenie bezpečnostnej služby pre obec Tôň s firmou Blackhawk Security s.r.o., Hrušková 11, 932 01 Veľký Meder za dohodnutý cenu 70,00 € s DPH za mesiac.
Obecné zastupiteľstvo jednohlasne schválilo posypanie posilneného brehu jazera v obci Tôň so zeminou a jeho zatrávnenie, aby novovzniknutý breh jazera mohol byť kosený
Obecné zastupiteľstvo jednohlasne schválilo doplnenie údajov na novovytvorenú webstránku obce, a to: uznesenia a zápisnice zo zasadnutí Obecného zastupiteľstva v Tôni za volebné obdobie 2014-2018


9/   Prerokovanie došlých žiadostí  

Žiadosť obce Klížska Nemá o poskytnutie vecného daru alebo finančného príspevku na organizovanie Okresnej slávnosti piesní a tancov v Klížskej Nemej, dňa 2. júla 2016.
Po prerokovaní žiadosti poslanci Obecného zastupiteľstva v Tôni jednohlasne schválili vyhovieť žiadosti a schválili poskytnutie vecného daru vo výške 25,00 € pre obec Klížska Nemá na úspešné organizovanie akcie Okresné slávnosti piesní a tancov v Klížskej Nemej, dňa 2. júla 2016. Vecný dar zabezpečí poslanec Mgr. Gabriel Fitus. 

12/ Návrh na uznesenie   

UZNESENIE
z XI. zasadnutia obecného zastupiteľstva, konaného dňa 09.06.2016
XI/2016
Obecné zastupiteľstvo
A/ Berie na vedomie
Kontrolu plnenia vlastných uznesení bez pripomienok

B/ Berie na vedomie
Správu o činnosti starostu obce

C/ Berie na vedomie
Stanovisko hlavnej kontrolórky k návrhu záverečného účtu za rok 2015

D/ Berie na vedomie
Správu audítora za rok 2015

E/ Schvaľuje - jednohlasne
Záverečný účet obce Tôň a rozpočtové hospodárenie za rok 2015 bez výhrad

F/ Schvaľuje - jednohlasne
Použitie prebytku rozpočtového hospodárenia na tvorbu rezervného fondu vo výške 26 153,02 €

G/ Schvaľuje - jednohlasne
Finančné prostriedky na vypracovanie smernice na verejné obstarávanie a na vykonávanie finančnej kontroly v pôsobnosti obce Tôň vo výške 2 x 150,00 €

H/ Schvaľuje - jednohlasne
Finančné prostriedky na obnovenie pamätníka staviteľa kostola obce do výšky 300,00 €
Podľa možnosti pamätník by mohol byť umiestnený vedľa kostola v obci Tôň

I/ Prerokovalo došlé žiadosti
Žiadosť obce Klížska Nemá o poskytnutie vecného daru alebo finančného príspevku na organizovanie Okresnej slávnosti piesní a tancov v Klížskej Nemej, dňa 2. júla 2016.
Po prerokovaní žiadosti poslanci Obecného zastupiteľstva v Tôni jednohlasne schválili vyhovieť žiadosti a schválili poskytnutie vecného daru vo výške 25,00 € pre obec Klížska Nemá na úspešné organizovanie akcie Okresné slávnosti piesní a tancov v Klížskej Nemej, dňa 2. júla 2016. Vecný dar zabezpečí poslanec Mgr. Gabriel Fitus. 

J/ Schvaľuje - jednohlasne
Ing. Ľudovíta Fialu, ako štatutárneho audítora účtovnej závierky obce Tôň za rok 2015 a za rok 2016

K/ Schvaľuje - jednohlasne 
Plán kontrolnej činnosti hlavnej kontrolórky obce Tôň na obdobie od 01.07.2016 do 31.12.2016 

L/ Schvaľuje – jednohlasne
Individuálnu výročnú správu obce Tôň za rok 2015

M/ Schvaľuje – jednohlasne
a/ Uhradenie faktúry pre Komvak a.s. Komárno za žumpu pri kultúrnom dome z rezervného fondu obce vo výške 17.405 €
b/ uzatvorenie zmluvy s firmou Komvak a.s. Komárno na zníženie ceny žumpy vo výške 4000,00 €. Za uvedenú sumu firma Komvak a.s. Komárno zabezpečuje pre obec Tôň umiestnenie odpadovej vody zo žúmp verejných budov a nájomných bytov na ČOV Zlatná na Ostrove.

N/ Schvaľuje – jednohlasne, s 3/5 väčšinou prítomných poslancov
Všeobecne záväzné nariadenie obce Tôň č. 1/2016 o nakladaní s komunálnymi odpadmi a s drobnými stavebnými odpadmi na území obce Tôň

O/ Schvaľuje – jednohlasne
Plat starostu
Výška priemernej mesačnej mzdy zamestnanca v národnom hospodárstve je za rok 2015 vo výške 883,- Eur : 883x1,65= 1456,95 , po okrúhlení: 1457.- Eur. 
Obecné zastupiteľstvo v Tôni podľa zákona č. 253/1994 Z.z. v znení neskorších predpisov, nerozhodlo o zvýšení platu starostu. Preto na základe § 3 ods. 1, § 4 ods. 2, citovaného zákona, patrí starostovi minimálny plat vo výške určenej priamo zákonom.


13/   Záver 

      Starosta obce poďakoval prítomným poslancom za ich účasť na zasadnutí obecného zastupiteľstva, za ich aktívnu prácu a týmto ukončil zasadnutie OZ. Uznesenie bolo schválené podľa jednotlivých bodov tak, ako je to uvedené v bode č. 12 a nakoniec aj v celku.


V Tôni, dňa 14.06.2016



	B u g á r   Imrich
	      starosta





Overovatelia:   Mgr. Gabriel Fitus
                        

                        Attila Magyarics

B/ Berie na vedomie
Správu o činnosti starostu obce

V Tôni, dňa 14.06.2016


C/ Berie na vedomie
Stanovisko hlavnej kontrolórky k návrhu záverečného účtu za rok 2015

V Tôni, dňa 14.06.2016


D/ Berie na vedomie
Správu audítora za rok 2015

V Tôni, dňa 14.06.2016


E/ Schvaľuje - jednohlasne
Záverečný účet obce Tôň a rozpočtové hospodárenie za rok 2015 bez výhrad

V Tôni, dňa 14.06.2016


F/ Schvaľuje - jednohlasne
Použitie prebytku rozpočtového hospodárenia na tvorbu rezervného fondu vo výške 26 153,02 €

V Tôni, dňa 14.06.2016


G/ Schvaľuje - jednohlasne
Finančné prostriedky na vypracovanie smernice na verejné obstarávanie a na vykonávanie finančnej kontroly v pôsobnosti obce Tôň vo výške 2 x 150,00 €

V Tôni, dňa 14.06.2016




H/ Schvaľuje - jednohlasne
Finančné prostriedky na obnovenie pamätníka staviteľa kostola obce do výšky 300,00 €
Podľa možnosti pamätník by mohol byť umiestnený vedľa kostola v obci Tôň

V Tôni, dňa 14.06.2016


I/ Prerokovalo došlé žiadosti
Žiadosť obce Klížska Nemá o poskytnutie vecného daru alebo finančného príspevku na organizovanie Okresnej slávnosti piesní a tancov v Klížskej Nemej, dňa 2. júla 2016.
Po prerokovaní žiadosti poslanci Obecného zastupiteľstva v Tôni jednohlasne schválili vyhovieť žiadosti a schválili poskytnutie vecného daru vo výške 25,00 € pre obec Klížska Nemá na úspešné organizovanie akcie Okresné slávnosti piesní a tancov v Klížskej Nemej, dňa 2. júla 2016. Vecný dar zabezpečí poslanec Mgr. Gabriel Fitus. 

V Tôni, dňa 14.06.2016

J/ Schvaľuje - jednohlasne
Ing. Ľudovíta Fialu, ako štatutárneho audítora účtovnej závierky obce Tôň za rok 2015 a za rok 2016

V Tôni, dňa 14.06.2016

K/ Schvaľuje - jednohlasne 
Plán kontrolnej činnosti hlavnej kontrolórky obce Tôň na obdobie od 01.07.2016 do 31.12.2016 

V Tôni, dňa 14.06.2016

L/ Schvaľuje – jednohlasne
Individuálnu výročnú správu obce Tôň za rok 2015

V Tôni, dňa 14.06.2016

M/ Schvaľuje – jednohlasne
a/ Uhradenie faktúry pre Komvak a.s. Komárno za žumpu pri kultúrnom dome z rezervného fondu obce vo výške 17.405 €
b/ uzatvorenie zmluvy s firmou Komvak a.s. Komárno na zníženie ceny žumpy vo výške 4000,00 €. Za uvedenú sumu firma Komvak a.s. Komárno zabezpečuje pre obec Tôň umiestnenie odpadovej vody zo žúmp verejných budov a nájomných bytov na ČOV Zlatná na Ostrove.

V Tôni, dňa 14.06.2016

N/ Schvaľuje – jednohlasne, s 3/5 väčšinou prítomných poslancov
Všeobecne záväzné nariadenie obce Tôň č. 1/2016 o nakladaní s komunálnymi odpadmi a s drobnými stavebnými odpadmi na území obce Tôň

V Tôni, dňa 14.06.2016
O/ Schvaľuje – jednohlasne
Plat starostu
Výška priemernej mesačnej mzdy zamestnanca v národnom hospodárstve je za rok 2015 vo výške 883,- Eur : 883x1,65= 1456,95 , po okrúhlení: 1457.- Eur. 
Obecné zastupiteľstvo v Tôni podľa zákona č. 253/1994 Z.z. v znení neskorších predpisov, nerozhodlo o zvýšení platu starostu. Preto na základe § 3 ods. 1, § 4 ods. 2, citovaného zákona, patrí starostovi minimálny plat vo výške určenej priamo zákonom.



V Tôni, dňa 14.06.2016



	B u g á r  Imrich
	      starosta  


